**Mór Városi Önkormányzat Képviselő-testületének**

**24/2022. (I.26.) határozata**

**Mór, Wekerle S. u. 10. szám alatti önkormányzati tulajdonú ingatlan helyiségeinek használatba adása tárgyában**

Mór Városi Önkormányzat Képviselő-testülete tulajdonosi jogkörben eljárva jóváhagyja, hogy a Mór Wekerle S. u. 10. szám (63 hrsz) alatti kivett iskola megnevezésű önkormányzati ingatlanon álló épület hátsó egy-egy helyiségében a mellékelt alaprajz alapján az önkormányzat térítésmentesen 30 nap felmondási idő kikötése mellett határozatlan időre helyet biztosítson a Móri Forgatós Néptáncegyüttes (Móri Néptáncbarátok Egyesülete, székhely: 8060 Mór, Ezerjó utca 32., képv.: Rácz Zsuzsanna elnök) és az Edelweiss Móri Német Nemzetiségi Táncegyesület (székhely: 8060 Mór, Szent István tér 4., képv.: Horváth-Wundele Krisztina elnök) részére a fellépő ruhájuk és felszerelésük tárolása céljából.

A Képviselő-testület felhatalmazza a polgármestert a fentieknek megfelelő megállapodások megkötésére.

Határidő: 2022.02.15.

Felelős: polgármester(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző